સામગ્રી: ધવલ પરમાર

આ વ્યથા છે મોડાસાના નાનકડા ગામ નંદીસણના પોલીસજવાન ધવલ પરમારની.

નંદીસણના રહેવાસી ધવલ પરમાર બી.એસસી. થયા. એમની ઇચ્છા પણ પોતાના પિતાની માફક સર્વિસમૅન થવાની હતી. 

તેમને પણ સૈન્યમાં જવું હતું પણ એમના પિતા CRPFમાંથી રિટાયર થયા અને અવસાન પામ્યા, તેથી તેઓ આર્મીમાં જોડાવા માટેની મહેનત ના કરી શક્યા. 

આથી તેમણે પોલીસમાં નોકરી મેળવવાનો પ્રયાસ કર્યો અને એક વર્ષ પહેલાં ગુજરાત પોલીસમાં લોકરક્ષકદળમાં સિલેક્ટ પણ થઈ ગયા. થોડા સમય પહેલાં એમની તાલીમ ચાલુ થઈ  હતી. કોરોનામાં અટકી ગયેલી તાલીમ હવે પૂરી થતાં તેઓ નોકરીમાં જોડાશે.

'પાઘડી બાંધવાનો હક માત્ર ઉચ્ચ જ્ઞાતિના લોકોને છે?'

ઘટના બાદ ગામમાં પોલીસ બંદોબસ્ત

ધવલ પરમારે બીબીસી સાથેની વાતચીતમાં કહ્યું કે, "મારી બહેન સુનીતાની ઉંમર થઈ હતી અને મને નોકરી પણ મળી ગઈ હતી એટલે મેં બહેનનાં લગ્ન કરાવવાનું નક્કી કર્યું."

"મેં મારા પિતાને એમના અવસાન સમયે વચન આપ્યું હતું કે ઘર ની જવાબદારી હું ઉપાડીશ અને બંને બહેનોનાં ધામધૂમથી લગ્ન કરાવીશ અને ભાઈને ભણાવીશ."

તેઓ આગળ વાત કરતાં કહે છે, "કોરોનામાં લગ્ન થાય એવું નહોતું એટલે આ 16 ફેબ્રુઆરીએ વસંત પાંચમના રોજ લગ્ન રાખ્યાં હતાં."

"લગ્નના આગલા દિવસે અમે ડીજે બોલાવી અમારી શેરીમાં ગરબા ગાતા હતા. દરમિયાન અચાનક અમારા ફળિયાની લાઇટો બંધ થઈ ગઈ. તોય અમે કંઈ બોલ્યા વગર ડીજેવાળાની લાઇટમાં ગરબા કરતા હતા."

"બહેનને અમે લઈને નીકળ્યા હતા એટલી વારમાં અમારા ગામનાં સરપંચનો દીકરો ધર્મરાજસિંહ આવ્યો. એણે મને પાઘડી બાંધીને નાચતા જોયો. મને ખૂણામાં બોલાવ્યો અને જાતિવિષયક શબ્દો કહીને કહ્યું કે પાઘડી બાંધવાનો અધિકાર માત્ર દરબારોને છે પાઘડી ઉતાર."

"મેં ના પાડી તો એણે એના પિતા જયેન્દ્રસિંહ ચૌહાણને બોલાવ્યા અને મને માર માર્યો. મારી સાથે ઝપાઝપી થતાં અમારાં બીજાં સગાં પણ આવી ગયાં .અમારા વડીલોએ માફી માંગવા કહ્યું પણ હું અડગ હતો મેં પાઘડી ના ઉતારી."

જૂની દાઝના કારણે થયો ખટરાગ?

પીડિત ધવલ પોતાની સાથે બનેલા બનાવ માટે વર્ષો જૂની અદાવત હોવાની વાત કરતાં આગળ જણાવે છે, "ધર્મરાજના પિતા પહેલાં ગામના સરપંચ હતા અને હવે તેમનાં માતા ગામનાં સરપંચ છે. આ પહેલાં મારા પિતા CRPFમાં હતા એ વાતની આ પરિવારને દાઝ હતી."

તેઓ આરોપીઓનાં મનમાં વર્ષોથી પોતાના પરિવાર પ્રત્યે દુર્ભાવના હોવાનો આરોપ મૂકતાં કહે છે, "જ્યારે મારા પિતા રજાઓમાં ગામડે આવતા દરમિયાન તેમણે વર્દી પહેરેલી હોય ત્યારે એમની પીઠ...\nઅગાઉની સામગ્રીનો સારાંશ નીચે મુજબ કરી શકાય છે:
"મારા પિતાને મેં વચન આપેલું કે મારી બે બહેનોનાં લગ્ન ધામધૂમથી કરાવીશ. મારી પોલીસમાં નોકરી લાગી એટલે મારી બહેનનાં લગ્ન લેવડાવ્યાં અને લગ્નની આગલી રાત્રે અને અમારા ફળિયામાં નાના વરઘોડા જેવું આયોજન રાખ્યું. ડીજેના તાલે અમારાં સગાં નાચતાં અને ગરબા ગાતાં હતાં. મેં પાઘડી બાંધેલી હતી. અમારા ગામનાં સરપંચના દીકરાએ મને પાઘડી કાઢી નાખવા કહ્યું અને મને માર માર્યો. બસ આ મારો ગુનો. જો એક પોલીસવાળા સાથે આવું થાતું હોય તો બીજા સાથે શું થતું હશે?"